|  |
| --- |
| **Prilog 3.** |

**CILJEVI LRS LAG**

Lokalna razvojna strategija (u daljnjem tekstu: LRS) LAG-a „Istočna Istra“ definira dva opća i pet specifičnih ciljeva koji će se ostvariti provedbom intervencija navedenih u LRS, a koji kumulativno doprinose poboljšavanju uvjeta, odnosno kvalitete života u ruralnom području.

**Intervencija I1.** **Povećanje produktivnosti i konkurentnosti te modernizacija poljoprivrednih gospodarstava** doprinosi *Općem cilju 1. Povećanje konkurentnosti poljoprivrednih i nepoljoprivrednih gospodarstava, kao i njegovim Specifičnim ciljevima 1.1. Poboljšanje položaja poljoprivrednika i modernizacija poljoprivrednih gospodarstava; 1.2. Jačanje komplementarnosti poljoprivrede i turizma te doprinos turističkoj ponudi i 1.3. Doprinos ublažavanju i prilagodbi klimatskim promjena te promicanje korištenja obnovljivih izvora energije.*

**Opći cilj 1. Povećanje konkurentnosti poljoprivrednih i nepoljoprivrednih gospodarstava** usmjeren je na gospodarski aspekt razvoja lokalne zajednice i zadovoljavanje potreba poljoprivrednih gospodarstava u kontekstu ulaganja u materijalnu i nematerijalnu imovinu te jačanje kompetencija. Planiraju se ulaganja u modernizaciju tehnoloških procesa, uvođenje novih tehnologija i rješenja za učinkovitije korištenje sirovina i energenata, kao i poticanje udruživanja i uspostave kratkih lanaca opskrbe prema kupcima. Ulaganja u inovativne i digitalne tehnologije u preradi poljoprivrednih proizvoda poticat će se kao prilika za unapređenje proizvodnje i rast produktivnosti.

U kontekstu energetske politike i strategije Hrvatske, a nastavno na strategiju EU, poticat će se ulaganja za smanjenja emisije stakleničkih plinova, povećanja udjela OIE i energetsku učinkovitost.

**Specifični cilj 1.1** **Poboljšanje položaja poljoprivrednika i modernizacija poljoprivrednih gospodarstava**

Ovim se specifičnim ciljem želi doprinijeti rješavanju prepoznatih potreba i problema na području LAG-a Istočna Istra, na način da se omoguće uvjeti koji će poboljšati položaj poljoprivrednika, a njihova gospodarstva dovesti u korak s vremenom. Kroz ulaganja u primarnu poljoprivrednu proizvodnju i preradu očekuje se povećati stupanj opremljenosti proizvođača i prerađivača, kao i infrastrukturnih uvjeti za obavljanje njihovih djelatnosti.

**Specifični cilj 1.2.** **Jačanje komplementarnosti poljoprivrede i turizma te doprinos turističkoj ponudi**

Ovim se ciljem želi postići veća razina udruživanja poljoprivrednih gospodarstava, kako međusobno tako i s pružateljima turističkih usluga. Zajedničkim nastupom poljoprivrednici jačaju svoju poziciju na tržištu, skraćuju lanac opskrbe hranom do krajnjeg potrošača, te omogućavaju zajednički rad na prepoznatljivosti (brendiranju) proizvoda.

**Specifični cilj 1.3.** **Doprinos ublažavanju i prilagodbi klimatskim promjena te promicanje korištenja obnovljivih izvora energije**

Uslijed sveprisutnih klimatskih promjena vidljiv je negativan utjecaj i na sektor poljoprivrede, stoga se ovim specifičnim ciljem želi ostvariti doprinos ublažavanju klimatskih promjena, između ostalog i kroz promicanje korištenja obnovljivih izvora energije.

**Dodana vrijednost:** Dodana vrijednost provedbe ove intervencije se očituje u povećanju konkurentnosti poljoprivrednika LAG područja čime se doprinosi cjelokupnom održivom razvoju i jačanju identiteta LAG područja. Navedeno će se ostvariti kroz financiranje (projekata) novih korisnika, koji do sada nisu provodili projekte financirane iz LEADER-a, kao i provedbu projekata s jedinstvenim vrijednostima u usporedbi sa standardnim mehanizmima isporuke u odnosu na nacionalnu razinu, a što je omogućeno CLLD pristupom te projektima kojima se ostvaruje dodana vrijednost LEADER-a.

U okviru ovog LAG natječaja ostvaruje se doprinos dodanoj vrijednosti LEADER-a, kroz sljedeće elemente

* Doprinos provedbi koncepta Pametna sela, potporom projektima kojima se:
  + Doprinosi digitalizaciji u poljoprivredi i ostalim društvenim aktivnostima u selima - Uključivanje novih tehnologija i metoda koje podižu razinu digitalizacije proizvodnih i poslovnih procesa te razvoja znanja i vještina
  + Doprinosi okolišnim ciljevima i ublažavanju klimatskih promjena u selima- Aktivnosti i ulaganja u materijalnu i nematerijalnu imovinu koja omogućuju povećanje otpornosti na klimatske promjene, digitalizaciju i zelenu tranziciju, uključujući i aktivnosti podizanja svijesti te razvoja znanja i vještina.
* financiranje (projekata) novih korisnika koji do sada nisu provodili projekte financirane iz LEADER-a
* provođenje projektnih aktivnosti koji se odnose na promotivne aktivnosti
* putem partnerskih projekata